Electron (raķete)

Electron ir divpakāpju, daļēji atkārtoti izmantojama nesējraķete, kuru izstrādājusi ASV kompānija Rocket Lab. Nesējraķete izstrādāta mazo pavadoņu palaišanai orbītā. Electron izmanto ar elektrisko sūkni aprīkotos Rutherford dzinējus — pirmais tāda tipa raķešdzinējs, kas spējis orbīta nogādāt kravu. Lai gan raķetes izstrādes laikā, nebija plānots to izmantot atkārtoti — ekspluatācijas laikā Rocket Lab sāka izmēģināt pirmās pakāpes atgūšanu ar helikopteru, lai pirmo pakāpi izmantotu atkārtoti. Līdz šim atkārtoti atgūt pakāpi ir izdevies divas reizes, bet atkārtoti pirmā pakāpe vēl nav izmantota.

2016. gada decembrī tika pabeigti sertifikācijas darbi un 2017. gada 25. maijā veikts pirmais lidojums, lai gan raķete sasniedza kosmosu, sakaru kļūdas dēļ netika sasniegta paredzētā orbīta. Otrais starts tika aizvadīts veiksmīgi un 3 CubeSat pavadoņi tika ievadīti orbīta. Pirmais komercklienta lidojums notika 2018. gada 11. novembrī. Līdz šim veikti 41 starti — 37 veiksmīgi un 4 neveiksmes.

 Konstrukcija 
Electron izmanto divas pakāpes ar vienādu diametru — 1,2 metri, kā degviela tiek izmantota RP-1 un šķidrais skābeklis. Korpusu izbūvē tiek izmantots oglekļa kompozīts. Abas pakāpes izmanto Rutherford dzinējus ar elektriskajiem sūkņiem. Elektriskos sūkņu darbina litija polimēra baterijas. Otrā pakāpe izmanto trīs baterijas, kuras lidojuma laikā pēc izmantošanas tiek izmestas, lai ietaupītu svaru. Pirmā pakāpe izmanto deviņus dzinējus, bet otrā — vienu, vakuumam pielāgotu konstrukciju. Liela daļa no dzinēja detaļām tiek ražotas, izmantojot 3D drukāšanas tehnoloģiju.
Rocket Lab arī piedāvā variāciju ar trešo, grūdējpakāpi, kas paredzēta precīzākai pavadoņu ievadīšanai paredzētajā orbītā. Trešo pakāpi darbina Curie dzinējs, kurš izmanto biodegvielu un arī tiek ražots, izmantojot 3D drukāšanu. Trešā pakāpe var orbītā nogādāt līdz 150 kg smagu derīgo kravu. Derīgās kravas apšuvums ir 2,5 metrus garš un 1,2 metrus plats, sastādot 44 kilogramu lielu svaru.
2019. gada augustā Rocket Lab paziņoja par pirmās pakāpes atkārtotas izmantošanas plāniem, darbs pie šī procesa bija sācies jau 2018. gadā. Lai gan Eelctron raķete netika projektēta kā atkārtoti izmantojama, analizējot lidojuma datus, kā arī pieaugot pieprasījumam, tika uzsākta izpēte, nesējraķetēs uzstādot papildus sensoru aprīkojumu datu ieguvei. Plānots, ka atgriežoties pirmā pakāpe izmantos izpletni, lai samazinātu ātrumu un pirmo pakāpi gaisā pārtvers helikopters. Vēlāk plāns tika mainīts un pirmā pakāpe veiks nosēšanos okeānā, kur to atgūs kuģis.

 Lidojumu vēsture 

 2017. gads 
 Lidojums Nosaukums Datums/laiks(UTC) Starta vieta Krava Kravas massa Mērķis Klients/-i Rezultāts Nesējraķetes atgūšana 1 "Tas ir tests" ()  04:20 Māhija, LC-1A - - 500 km, 85° LEO Rocket Lab (izmēģinājuma lidojums) NeveiksmīgsNetika mēģināts Raķete veiksmīgi startēja un pirmās pakāpes atdalīšanas notika veiksmīgi. Sasniedzot 224 kilometru (plānoto 500 kilometru) vietā, raķešu starta vadība zaudēja sakarus ar nesējraķeti un drošības apsvērumu dēļ nesējraķetē tika aktivizēta pašiznīcināšanās. Pēc lidojuma veiktajā analīze tika noskaidrots, ka sakaru kļūmes iemesls bija programmatūras problēma un nevis problēma ar pašu nesējraķeti. Programmatūras piegādātjs nebija iespējojis kļūdu kontroli, kā dēļ notika saņemto datu kropļošana, kas noveda pie sakaru zaudēšanas. Rocket Lab nemainīja raķetes konstrukciju, bet veica izmaiņas starta procedūrā, lai nākotnē novērstu līdzīgas problēmas.

 2018. gads 
 Lidojums Nosaukums Datums/laiks(UTC) Starta vieta Krava Kravas massa Mērķis Klients/-i Rezultāts Nesējraķetes atgūšana 2 "Joprojām tests"()  01:43 Māhija, LC-1A  13 kg 400 km, 82.9° LEO  VeiksmīgsNetika mēģināts Orbītā palaisti Planet Labs un Spire Global CubeSat pavadoņi. Divus Lemur-2 pavadoņus apļveida orbītā ievadīja trešā pakāpe, par kuru iepriekš netika izplatīta informācija. 2017. gada decembrī un 2018. gada janvārī starts, sliktu laikapstākļu, orbītu konfigurācijas un starta laukuma drošības problēmu dēļ, tika pārcelts sešas reizes. 3 "Laiks biznesam"()  03:50 Māhija, LC-1A  Aptuveni 45 kg 500 km, 85° LEO  VeiksmīgsNetika mēģināts Visi CubeSat pavadoņi ievadīti orbītā. Starts, sākotnēji plānos 2018. gada aprīlī, tika vairākkārt pārcelts, jūnijā un jūlijā lidojumu atcēla dzinēja kontroliera problēmu dēļ, kā arī Čethema salas sakaru antēnas problēmu dēļ un vēlāk uz nenoteiktu laiku cita dzinēju kontroliera defekta dēļ. 2018. gada oktrobrī tika izziņots, ka 2018. gada 11. novembrī sākas deviņu dienu starta logs, kura laikā palaist raķeti. 4 "Par godu Pikeringam"()Rocket Lab prepares to launch historic CubeSat mission for NASA Rocket Lab press release.  06:33 Māhija, LC-1A  78 kg 500 km, 85° LEO NASA VeiksmīgsNetika mēģināts NASA sponsorētas misija ELaNa-19 — vairāku CubeSat klases pavadoņu nogādāšana orbītā. Pirmais Rocket Lab izpildītais NASA lidojums

 2018. gads 
 Lidojums Nosaukums Datums/laiks(UTC) Starta vieta Krava Kravas massa Mērķis Klients/-i Rezultāts Nesējraķetes atgūšana 5 "Divi īkšķi augšup"()  23:27 Māhija, LC-1A R3D2Rocket Lab to launch dedicated Electron mission for DARPA Rocket Labs press release. 150 kg 425 km, 39.5° LEO DARPA VeiksmīgsNetika mēģināts R3D2 — Radio Frekvenču Riska Samazināšanas Demonstrācijas pavadonis izmēgināja jaunus radioantēnu materiālus. R3D2 konstruēja Northrop Grumman kompānija. Blue Canyon Technologies konstruēja pavadoni, MMA Design — antēnu. 6 "Tas ir dīvaina paskata kaktuss"()  06:00 Māhija, LC-1A  180 kg 500 km, 40° LEO ASV Gaisa spēki VeiksmīgsNetika mēģināts Starts ir daļa no ASV Gaisa spēku "Rapid Agile Launch Initiative" programmas. Pirmais Electron nakts starts un uz to brīdi — smagākā krava, kas nogādāta orbītā.

 Atsauces 

Kategorija:Nesējraķetes